CELEX: 62011TN0422
Language: et
Date: 2011-08-05 00:00:00
Title: Kohtuasi T-422/11: 5. augustil 2011 esitatud hagi — Computer Resources versus Väljaannete Talitus

1.10.2011   
            
            
               ET
            
            
               Euroopa Liidu Teataja
            
            
               C 290/13
            
         5. augustil 2011 esitatud hagi — Computer Resources versus Väljaannete Talitus
   (Kohtuasi T-422/11)
   2011/C 290/17
   Kohtumenetluse keel: inglise
   
      Pooled
   
   
      Hageja: Computer Resources International (Dommeldange, Luksemburg) (esindaja: advokaat S. Pappas)
   
      Kostja: Euroopa Liidu Väljaannete Talitus
   
      Nõuded
   
   Hageja palub Üldkohtul:
   
               —
            
            
               tühistada Euroopa Liidu Väljaannete Talituse 22. juuli 2011 otsus, millega lükati tagasi hageja pakkumused, mille ta esitas pakkumismenetluses nr AO 10340 „Arvutiteenused — tarkvara arendamine ja hooldus ning infotehnoloogiliste rakenduste alane nõustamine ja abi” (ELT 2011/S 66-106099); ja
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja kolm väidet.
   
               1.
            
            
               Esimene väide, mille kohaselt eiras kostja olulist vorminõuet, kuna vaidlustatud otsuses ei ole toodud põhjendusi, mida lepingu sõlminud asutus arvesse võttis selle järelduse tegemisel, et hageja pakkumus on ebatavaliselt madal.
            
         
               2.
            
            
               Teine väide, mille kohaselt rikkus kostja kohaldatavat, komisjoni määruses (EÜ, Euratom) nr 2342 (1) sätestatud menetluskorda.
            
         
               3.
            
            
               Kolmas väide, mille kohaselt kostja rikkus menetlusnorme või võttis otsuse vastu ilma kohase õigusliku aluseta või vähemalt eksis selle otsuse põhjendamisel, kuna hageja selgitustest ei saadud aru ja neile ei vastatud.
            
         
      (1)  Komisjoni 23. detsembri 2002. aasta määrus (EÜ, Euratom) nr 2342/2002, millega kehtestatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 üksikasjalikud rakenduseeskirjad (EÜT L 357, lk 1; ELT eriväljaanne 01/04, lk 145).